text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: Børn, sum eru ávíst út á psykiatriina eru tey, ið bíða nógv longst sambært listanum við bíðitíðum, sum Landssjúkrahúsið almannakungjørdi herfyri.
text: #000003
text: Á listanum sæst, at børn skula bíða í heilar 24 mánaðar. Tíverri er støðan versnandi, tí bíðitíðin er longd við 6 mánaðum ella 25% seinasta árið.
text: #000004
text: Sambært listanum bíða heili 266 børn! Flestu av hesum børnum hava óivað havt tað trupult í fleiri ár, tí í flestu førum tekur tað nevnliga fleiri ár at fáa ávísing út á psykiatriina. Útlitini at bíða uppaftur 24 mánaðir fær flestu børn og foreldur at hokna totalt.
text: #000005
text: – Hesi venda sær til okkara felag og kæra sína neyð næstan dagliga. Tíverri kunnu vit einans biðja tey, sum hava ráð, at fara til Danmarkar til útgreining. Hini mugu bíða og hava ongan møguleika at fáa skipaða hjálp, psykoedukatión og vegleiðing í Føroyum, tíverri!
text: #000006
text: Gjógvin millum rík og fátøk sæst og merkist kanska ongastaðni júst so væl, sum innanfyri mistrivnað hjá børnum!
text: #000007
text: Sambært WHO hava 5-7% av øllum menningarólagið ADHD, sum er viðføtt og 80% arvaligt. Vit vita ikki talið í Føroyum, men tilsamans eru helst eini 600-800 børn og ung við ADHD í Føroyum. Tað ber heldur ikki til at siga, hvussu nógv eru blivin diagnostiserað í Føroyum, men í oktober 2021 sást sambært fyrispurningi í løgtinginum, at 204 børn og ung yngri enn 18 ár fingu heilivágsviðgerð fyri ADHD! Sostatt eru vit rættiliga langt frá at finna øll við ADHD og veita teimum tíðliga og røttu hjálp.
text: #000008
text: Tað er fakta, at ódiagnostiserað fólk við ADHD liva 14 ár styttri enn onnur og eru yvirumboðað í øllum teimum keðiligu hagtølunum. Í einari svenskari kanning søgdu heili 85% av seindiagnostiseraðum eldri fólkum, at skúlatíðin hevði verið strævnasta tíðin í lívinum.
text: #000009
text: Mistrivnaður millum børn og ung er ikki nakað nýtt – at vit kunna hjálpa teimum so væl og effektivt, er harafturímóti rættiliga nýtt í Føroyum! Tíðliga diagnosa og tíðliga hjálp gevur somu lívsgóðsku og lívslongd sum hjá neurotypiskum, ella sokallaðum normalum børnum. Tí vilja vit koma við hesum neyðarrópi vegna bíðandi børnini og foreldur. Peningur og orka má raðfestast beinanvegin fyri at hjálpa hesum børnum og familjum.
text: #000010
text: Her er ein vón, tí vaksinpsykiatriin hevur knekkað kurvina og hevur fingið yvir 120 fólk ígjøgnum seinastu mánaðarnar. Tað vísur, at tað ber til, um peningur og vilji eru til staðar.
text: #000011
text: ADHD felagið hevur aðalfund í Reinsaríinum sunnudagin 19.februar kl.15:00, og er bíðitíðin eitt av áhaldandi evnunum, vit arbeiða við.
text: #000012